ຜົນການລົງ​ປະຊາ​ມະຕິ ​ທີ່​ເຄັນ​ຍາ
ຜົນ​ການ​ນັບ​ບັດເປັນ​ບາງ​ສ່ວນ​ສະ​ແດງ​ໃຫ້​ເຫັນ​ວ່າ ປະຊາຊົນ​​ເຄັນ​ຍາ​ໃນ​ຈໍານວນ 4 ລ້ານ1 ແສນ​ຄົນ ​ເຫັນ​ດີ​ນໍາ​​ລັດຖະທໍາ​ມະນູນ​ສະບັບໃໝ່
ຜົນທີ່ໄດ້ມາເປັນບາງສ່ວນຂອງການລົງປະຊາມະຕິທີ່ເຄັນ ຍາ ສະແດງໃຫ້ເຫັນວ່າ ພວກລົງຄະແນນສຽງສ່ວນ ຫລາຍສະໜັບສະໜຸນລັດຖະ ທໍາມະນູນສະບັບໃໝ່ຂອງ ປະເທດ ທີ່ທາງການໄດ້ສະເໜີໄປນັ້ນ ຄາດກັນວ່າຈະຮູ້ ຈັກຜົນຂັ້ນສຸດທ້າຍພາຍໃນຄືນວັນພະຫັດມື້ນີ້ສໍາລັບການ ລົງປະຊາມະຕິທີ່ໄດ້ດໍາເນີນໄປຢ່າງສັນຕິໃນວັນພຸດວານນີ້ ຜົນການນັບບັດເປັນບາງສ່ວນໃນຂັ້ນຕົ້ນສະແດງໃຫ້ເຫັນວ່າ ປະຊາຊົນເຄັນຍາໃນຈໍານວນ 4 ລ້ານ 1 ແສນຄົນໄດ້ລົງມະຕິເຫັນດີນໍາລັດຖະທໍາມະນູນສະບັບໃໝ່ ແລະ 2 ລ້ານຄົນ ລົງຄະແນນສຽງຄັດຄ້ານ ການສໍາຫລວດຫາງສຽງປະຊາຊົນກ່ອນການລົງປະຊາມະຕິສະແດງໃຫ້ເຫັນວ່າຊາວເຄັນຍາສ່ວນໃຫຍ່ສະໜັບສະໜຸນຮ່າງລັດຖະທໍາມະນູນສະບັບໃໝ່ ທີ່ໄດ້ຮັບການໜຸນຫລັງຈາກປະທານາທິບໍດີ Mwai Kibaki ແລະນາຍົກລັດຖະມຸນຕີ Raila Odinga ຮ່າງລັດຖະທໍາມະນູນສະບັບໃໝ່ມີວັດຖຸປະສົງເພື່ອຜ່ອນຄາຍຄວາມເຄັ່ງຕຶງດ້ານຊົນເຜົ່າແລະການເມືອງທີ່ໄດ້ຄຸກຄາມປະເທດມາເປັນເວລາຫລາຍປີແລ້ວນັ້ນ ລັດຖະທໍາມະນູນສະບັບໃໝ່ຈະຈໍາກັດສິດອໍານາດຂອງປະທານາທິບໍດີໂດຍໃຫ້ອໍານາດຫລາຍຂຶ້ນແກ່ພວກລັດຖະບານທ້ອງຖິ່ນ ແລະຕັດຈໍານວນສະມາຊິກໃນຄະນະລັດຖະບານ ລົງມາເປັນ 22 ຄົນ ພ້ອມທັງລົບລ້າງຕໍາແໜ່ງນາຍົກລັດຖະມົນຕີ